**NÁRODNÁ RADA SLOVENSKEJ REPUBLIKY**

VIII. volebné obdobie

–––––––––––––––––––––––––––––––––––––––––––––––––––––––––––––––––––––––

**1353**

**VLÁDNY NÁVRH**

**Zákon**

z ... 2023,

**ktorým sa mení a dopĺňa zákon č. 343/2015 Z. z. o verejnom obstarávaní a o zmene**

**a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z., zákona č. 62/2020 Z. z., zákona č. 9/2021 Z. z., zákona č. 141/2021 Z. z., zákona č. 214/2021 Z. z., zákona č. 395/2021 Z. z., zákona č. 64/2022 Z. z.,  zákona č. 86/2022 Z. z., zákona č. 121/2022 Z. z. a zákona č. 151/2022 Z. z. sa mení a dopĺňa takto:

1. V § 1 ods. 2 písm. d) sa slová „odseku 16“ nahrádzajú slovami „odseku 17“.
2. V poznámke pod čiarou k odkazu 25f sa slová „a) až c)“ nahrádzajú slovami „a) až d)“.
3. V § 10 ods. 10 prvej vete, § 111 ods. 2 úvodnej vete, § 111a ods. 5 úvodnej vete, § 117 ods. 10 úvodnej vete a § 118 ods. 4 úvodnej vete sa vypúšťajú slová „v profile“.
4. § 11 sa dopĺňa odsekom 3, ktorý znie:

„(3) Skutočnosť, že neexistuje prekážka na uzavretie zmluvy, koncesnej zmluvy alebo rámcovej dohody podľa odseku 1 písm. c) a d), preukazuje uchádzač čestným vyhlásením. Uchádzač predkladá čestné vyhlásenie podľa prvej vety na základe žiadosti verejného obstarávateľa alebo obstarávateľa podľa § 56 ods. 8; ak sa ustanovenie § 56 ods. 8 neuplatňuje, úspešný uchádzač predkladá čestné vyhlásenie podľa prvej vety na základe žiadosti verejného obstarávateľa alebo obstarávateľa pred uzavretím zmluvy.“.

1. V § 15 ods. 6 sa na konci pripája táto veta: „Identifikáciu verejných obstarávateľov alebo obstarávateľov podľa prvej vety uvedie centrálna obstarávacia organizácia v oznámení o vyhlásení verejného obstarávania, oznámení použitom ako výzva na súťaž, oznámení o koncesii alebo vo výzve na predkladanie ponúk, ak ide o podlimitnú zákazku postupom podľa [§ 112 až 116](https://www.slov-lex.sk/pravne-predpisy/SK/ZZ/2015/343/20220331.html#paragraf-112).“.
2. V § 18 ods. 1 písm. d) druhom bode sa za slová „v dôsledku jeho“ vkladá slovo „úmrtia,“.
3. § 20 sa dopĺňa odsekmi 22 a 23, ktoré znejú:

„(22) Na účely poskytovania informácií o ponukách predložených vo verejnom obstarávaní elektronický prostriedok podľa odseku 1 zabezpečuje automatizované vypĺňanie polí v oznámení o výsledku verejného obstarávania a to v rozsahu údajov, ktoré na tento účel ustanoví všeobecne záväzný právny predpis vydaný úradom podľa § 186 ods. 1. Na zabezpečenie požiadavky podľa prvej vety poskytne úrad prevádzkovateľom elektronických prostriedkov technický popis a požiadavky potrebné pre výmenu dát.

(23) Verejný obstarávateľ a obstarávateľ použije na elektronickú komunikáciu elektronický prostriedok, ktorý zabezpečuje požiadavku podľa odseku 22.“.

1. V § 25 ods. 1 sa na konci pripája táto veta:

„Verejný obstarávateľ alebo obstarávateľ môže na účely informovania o prípravných trhových konzultáciách zaslať úradu na uverejnenie vo vestníku oznámenie o prípravných trhových konzultáciách.“.

1. V § 26 sa za odsek 7 vkladá nový odsek 8, ktorý znie:

„(8) Verejný obstarávateľ a obstarávateľ pošlú úradu do 90 dní odo dňa skončenia alebo zániku zmluvy, koncesnej zmluvy alebo rámcovej dohody oznámenie o ukončení zmluvy, koncesnej zmluvy alebo rámcovej dohody.“.

Doterajšie odseky 8 a 9 sa označujú ako odseky 9 a 10.

1. V § 28 ods. 4 druhej vete sa slová „v súťažných podkladoch alebo v koncesnej dokumentácii“ nahrádzajú slovami „v oznámení o vyhlásení verejného obstarávania, oznámení použitom ako výzva na súťaž alebo oznámení o koncesii“.
2. V § 32 sa vypúšťa odsek 7.

 Doterajší odsek 8 sa označuje ako odsek 7.

1. V § 34 ods. 1 písmeno a) znie:

„a) zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania alebo za predchádzajúce tri roky od doručenia žiadosti o účasť za účelom zaradenia dodynamického nákupného systému s uvedením cien, lehôt dodania a odberateľov; ak bol odberateľom verejný obstarávateľ alebo obstarávateľ podľa tohto zákona dokladom je

1. referencia alebo
2. iný doklad preukazujúci dodanie tovarov alebo poskytnutie služieb, ak referencia nebola vyhotovená podľa § 12,“.
3. V § 34 ods. 1 písm. b) sa za slová „od vyhlásenia verejného obstarávania“ vkladajú slová „alebo za predchádzajúcich päť rokov od doručenia žiadosti o účasť za účelom zaradenia do dynamického nákupného systému“.
4. V § 34 ods. 1 písm. b) prvý bod znie:

„1. bol verejný obstarávateľ alebo obstarávateľ podľa tohto zákona, dokladom je referencia; ak referencia nebola vyhotovená podľa § 12, môže uchádzač alebo záujemca predložiť iný doklad preukazujúci uskutočnenie stavebných prác,“.

1. V § 40 ods. 9 sa za slová „odsekov 7 a 8“ vkladajú slová „písm. a) až d)“.
2. V § 40 sa za odsek 11 vkladá nový odsek 12, ktorý znie:

„(12) Uchádzača alebo záujemcu nemožno vylúčiť z dôvodu nesplnenia podmienky účasti podľa § 32 ods. 1 písm. b) a c), alebo z dôvodu podľa § 40 ods. 8 písm. e), ak

a) zaplatil nedoplatky alebo mu bolo povolené nedoplatky platiť v splátkach alebo

b) nedoplatok nie je vyšší ako 200 eur.“.

Doterajšie odseky 12 až 15 sa označujú ako odseky 13 až 16.

1. V § 46 ods. 4 sa slová „v súťažných podkladoch“ nahrádzajú slovami „v oznámení o vyhlásení verejného obstarávania, oznámení použitom ako výzva na súťaž alebo oznámení o koncesii“.
2. V § 56 odsek 8 znie:

„(8) Ak nie je potrebné podľa odseku 10 určiť dlhšiu lehotu, úspešný uchádzač alebo uchádzači sú povinní poskytnúť verejnému obstarávateľovi a obstarávateľovi riadnu súčinnosť potrebnú na uzavretie zmluvy, koncesnej zmluvy alebo rámcovej dohody tak, aby mohli byť uzavreté do desiatich pracovných dní odo dňa uplynutia lehoty podľa odsekov 2 až 7, ak boli na ich uzavretie písomne vyzvaní. Lehota na poskytnutie súčinnosti uvedená vo výzve podľa predchádzajúcej vety nesmie byť kratšia ako desať pracovných dní odo dňa jej doručenia úspešnému uchádzačovi alebo uchádzačom. Verejný obstarávateľ a obstarávateľ môžu pred písomným vyzvaním na uzavretie zmluvy uskutočniť s úspešným uchádzačom alebo uchádzačmi rokovania výhradne o znížení zmluvnej ceny. Na účely preukázania neexistencie prekážky na uzavretie zmluvy, koncesnej zmluvy alebo rámcovej dohody podľa § 11 ods. 1 písm. c) a d) verejný obstarávateľ alebo obstarávateľ požiada v rámci súčinnosti podľa prvej vety úspešného uchádzača alebo uchádzačov o predloženie čestného vyhlásenia.“.

1. V § 56 ods. 9 sa vypúšťajú slová „do desiatich pracovných dní odo dňa, keď boli na ich uzavretie vyzvaní“.
2. V § 56  ods. 11 sa vypúšťa druhá veta.
3. V § 57 odsek 4 znie:

„(4) Verejný obstarávateľ a obstarávateľ zverejní informáciu o zrušení verejného obstarávania alebo jeho časti v oznámení, ktorého podrobnosti ustanoví všeobecne záväzný právny predpis podľa § 186 ods. 1.“.

1. V § 61 ods. 5 sa na konci pripája táto veta:

„Ak verejný obstarávateľ alebo obstarávateľ nepoužije elektronickú aukciu, môže rozhodnúť, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.“.

1. V § 64 ods. 1 sa vypúšťa písmeno d).

Doterajšie písmeno e) sa označuje ako písmeno d).

1. V § 112 ods. 2 sa na konci pripája táto veta:

„Verejný obstarávateľ môže pred uverejnením výzvy na predkladanie ponúk poslať úradu na uverejnenie prostredníctvom na to určenej funkcionality elektronickej platformy predbežné oznámenie o vyhlásení verejného obstarávania.“.

1. V § 114 ods. 5 sa slová „4 až 15“ nahrádzajú slovami „4 až 16“.
2. V § 116 sa za odsek 3 vkladá nový odsek 4, ktorý znie:

„(4) Verejný obstarávateľ pošle úradu do 90 dní odo dňa skončenia alebo zániku zmluvy alebo rámcovej dohody oznámenie o ukončení zmluvy alebo rámcovej dohody.“.

Doterajšie odseky 4 až 7 sa označujú ako odseky 5 až 8.

1. V § 117 ods. 4 sa za prvú vetu vkladá nová druhá veta, ktorá znie: „Ak verejný obstarávateľ postupuje pri zadávaní zákazky s nízkou hodnotou podľa § 109 až 111 nie je povinný postupovať podľa odseku 6.“.
2. V § 117 ods. 5 sa slová „odseku 4“ nahrádzajú slovami „§ 109 až 111“.
3. V § 152 sa za odsek 5 vkladá nový odsek 6, ktorý znie:

„(6) Na účely zápisu do zoznamu hospodárskych subjektov sa hospodársky subjekt považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ak ku dňu zápisu

a) zaplatil nedoplatky alebo mu bolo povolené nedoplatky platiť v splátkach alebo

b) nedoplatok nie je vyšší ako 200 eur.“.

Doterajšie odseky 6 a 7 sa označujú ako odseky 7 a 8.

1. V § 153 ods. 1 písm. j) sa vypúšťajú slová „kvalifikovaný elektronický podpis alebo“.
2. V § 153 ods. 3 prvá veta znie: „Žiadosť o zápis je možné podať aj v elektronickej podobe podľa osobitného predpisu.74)“.
3. V § 156 ods. 3 prvá veta znie: „Oznámenie o zmene údajov je možné podať aj v elektronickej podobe podľa osobitného predpisu.74)“.
4. V § 158 ods. 2 sa za slová „4 a 5“ vkladá bodkočiarka a vkladajú sa slová „to neplatí, ak sa na zapísanú osobu vzťahuje § 152 ods. 6“.
5. V § 158a ods. 2 sa na konci pripájajú tieto slová: „okrem údaja o adrese pobytu fyzickej osoby uvedenej v § 158b ods. 2 písm. d)“.
6. V § 169 odsek 5 znie:

„(5) Ak nejde o postup zadávania zákazky, koncesie alebo súťaž návrhov, ktoré sú financované aspoň sčasti z prostriedkov Európskej únie, alebo ak nejde o postup zadávania zákazky, koncesie alebo súťaž návrhov, na nezákonnosť ktorého poukázal alebo o vykonanie kontroly ktorého požiadal orgán činný v trestnom konaní, konanie podľa odsekov 2 a 3 možno voči postupu verejného obstarávateľa, obstarávateľa alebo osoby podľa § 8 začať najneskôr do piatich rokov odo dňa

1. uzavretia zmluvy, koncesnej zmluvy alebo rámcovej dohody, ak má byť predmetom konania postup predchádzajúci ich uzavretiu,
2. zrušenia verejného obstarávania, ak má byť predmetom konania postup predchádzajúci zrušeniu verejného obstarávania,
3. zmeny zmluvy, rámcovej dohody alebo koncesnej zmluvy, ak má byť predmetom konania postup podľa § 18, alebo
4. ukončenia súťaže návrhov, ak má byť predmetom konania súťaž návrhov.“.
5. V § 170 ods. 6 sa slová „písm. d)“ nahrádzajú slovami „písm. b) alebo písm. d)“.
6. V § 171 ods. 4 sa slová „3 a 4“ nahrádzajú slovami „2 a 3“.
7. V § 172 ods. 5 sa za prvú vetu vkladá nová druhá veta, ktorá znie: „Zamietnutím námietok v celom rozsahu podľa prvej vety sa rozumie aj rozhodnutie, ktorým úrad námietky zamietne a súčasne v časti konanie zastaví; to neplatí, ak úrad v časti konanie zastaví podľa § 174 ods. 1 písm. e) a g), ak bolo rozhodnutie úradu vydané po podaní námietok a podľa § 174 ods. 1 písm. m) a p).“.
8. V § 174 ods. 1 písm. c) sa na konci pripájajú tieto slová: „a 6“.
9. V § 174 ods. 2 sa za slová „preskúmateľné súdom“ vkladá bodkočiarka a  slová „to neplatí pre rozhodnutie podľa odseku 1 písm. o) vydané v konaní o preskúmanie úkonov kontrolovaného po uzavretí zmluvy“.
10. V § 177 ods. 1 sa za slová „na základe podnetu“ vkladajú slová „Najvyššieho kontrolného úradu,“.
11. V § 177 odsek 3 znie:

„(3) Predseda úradu po preskúmaní rozhodnutia podľa odseku 1 rozhodnutie zruší alebo zmení, ak bolo vydané v rozpore so zákonom. Predseda úradu rozhodnutie podľa odseku 1, ktoré bolo vydané v rozpore so zákonom zruší a vec vráti orgánu, ktorý ho vydal, na nové prejednanie a rozhodnutie, pokiaľ je to vhodnejšie najmä z dôvodov náležitého zistenia skutkového stavu veci alebo ochrany práv účastníka konania; orgán, ktorý rozhodnutie vydal, je právnym názorom predsedu úradu viazaný. Ak rozhodnutie, ktoré je predmetom preskúmania bolo vydané v súlade so zákonom, predseda úradu konanie zastaví. Pri zmene rozhodnutia predseda úradu dbá na to, aby práva nadobudnuté dobromyseľne boli čo najmenej dotknuté.“.

1. V § 177 ods. 6 tretia veta znie: „Rozhodnutie, ktorým predseda úradu preskúma rozhodnutie úradu vydané v konaní o preskúmanie úkonov kontrolovaného po uzavretí zmluvy, ktorým sa kontrolovanému neukladá povinnosť, nie je preskúmateľné súdom.“.
2. V § 182 ods. 2 písmeno e) znie:

„e) porušil niektorú z povinností podľa § 20 ods. 1 až 4, ods. 10 až 18 alebo ods. 23,“.

1. V § 182 ods. 2 písm. h) sa slová „3 až 6 alebo ods. 7 druhej vety“ nahrádzajú slovami „3 až 8“.
2. V § 182 ods. 2 písmeno o) znie:

„o) porušil niektorú z povinností podľa § 116 ods. 2, 4 alebo ods. 5,“.

1. V § 182 ods. 3 sa za písmeno a) vkladá nové písmeno b), ktoré znie:

„b) uchádzačovi, subdodávateľovi alebo subdodávateľovi podľa osobitného predpisu33) pokutu do 10 000 eur, ak v čestnom vyhlásení na účely preukázania skutočností podľa § 11 ods. 1 písm. c) a d) uviedol nepravdivé informácie,“.

Doterajšie písmená b) až m) sa označujú ako písmená c) až n).

1. V § 182 ods. 3 sa vypúšťajú písmená d) a e).

Doterajšie písmená f) až n) sa označujú ako písmená d) až l).

1. V § 183 ods. 2 sa za písmeno a) vkladá nové písmeno b), ktoré znie:

„b) meno a priezvisko, adresa pobytu a dátum narodenia fyzickej osoby, ak nie je fyzickou osobou – podnikateľom,“.

Doterajšie písmená b) a c) sa označujú ako písmená c) a d).

1. V § 184b ods. 2 písm. a) sa slová „ods. 12“ nahrádzajú slovami „ods. 13“.
2. V § 184c ods. 1 štvrtej vete sa slová „zamestnancom úradu“ nahrádzajú slovami „v štátnozamestnaneckom pomere s úradom“.
3. V § 184g ods. 2 a § 184o ods. 8 sa slová „doručenia žiadosti“ nahrádzajú slovami „doručenia kompletnej žiadosti a všetkých informácií potrebných pre posúdenie splnenia podmienok na zápis“.
4. V § 184o ods. 10 písmeno a) znie:

„a) meno, priezvisko, titul, miesto trvalého pobytu registrovanej osoby a registračné číslo pridelené úradom,“.

1. § 184o sa dopĺňa odsekom 11, ktorý znie:

„(11) V zozname registrovaných osôb sa na webovom sídle úradu uverejňujú údaje uvedené v odseku 10 písm. a) až c) okrem údaja o mieste trvalého pobytu registrovanej osoby.“.

1. V § 184q ods. 1 prvá veta znie:

„Ak ide o zákazku, rámcovú dohodu, koncesiu alebo inú zmluvu, na ktorú sa poskytuje prijímateľovi podľa osobitného predpisu74ea) (ďalej len „prijímateľ“) poskytovateľom príspevku alebo poskytovateľom príspevku na finančný nástroj podľa osobitného predpisu74f) (ďalej len „poskytovateľ“) príspevok alebo príspevok na finančný nástroj podľa osobitného predpisu,74g) vykonáva sa predbežná kontrola a kontrola po uzavretí alebo zmene zmluvy, koncesnej zmluvy alebo rámcovej dohody, po ukončení súťaže návrhov, po zadaní zákazky na základe rámcovej dohody, po zadaní zákazky s využitím dynamického nákupného systému, alebo po ukončení postupu inovatívneho partnerstva (ďalej len „kontrola po uzavretí zmluvy“).“.

Poznámka pod čiarou k odkazu 74ea znie:

„74ea) § 3 písm. l) a s) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov.“.

1. V 184aa odsek 3 znie:

„(3) Predseda úradu po preskúmaní rozhodnutia podľa odseku 1 rozhodnutie zruší alebo zmení, ak bolo vydané v rozpore so zákonom. Predseda úradu rozhodnutie podľa odseku 1, ktoré bolo vydané v rozpore so zákonom zruší a vec vráti orgánu, ktorý ho vydal, na nové prejednanie a rozhodnutie, pokiaľ je to vhodnejšie najmä z dôvodov náležitého zistenia skutkového stavu veci alebo ochrany práv účastníka konania; orgán, ktorý rozhodnutie vydal, je právnym názorom predsedu úradu viazaný. Ak rozhodnutie, ktoré je predmetom preskúmania bolo vydané v súlade so zákonom, predseda úradu konanie zastaví. Pri zmene rozhodnutia predseda úradu dbá na to, aby práva nadobudnuté dobromyseľne boli čo najmenej dotknuté.“.

1. V § 186 ods. 1 sa slová „podrobnosti o oznámeniach a informáciách posielaných úradu na uverejnenie vo vestníku“ nahrádzajú slovami „podrobnosti o oznámeniach, súhrnných správach a informáciách posielaných úradu na uverejnenie vo vestníku“.
2. Za § 186a sa vkladá § 186b, ktorý znie:

„§ 186b

Ak ide o postup zadávania zákazky, koncesie alebo súťaž návrhov, pri ktorých bolo oznámenie o vyhlásení verejného obstarávania, oznámenie o vyhlásení súťaže návrhov, oznámenie použité ako výzva na súťaž alebo výzva na predkladanie ponúk odoslané na uverejnenie do 17. apríla 2016, alebo o postup zadávania zákazky preukázateľne začatý do 17. apríla 2016, pri ktorom sa podľa predpisov účinných do 17. apríla 2016 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, a zároveň nejde o postup zadávania zákazky, koncesie alebo súťaž návrhov, ktoré sú financované aspoň sčasti z prostriedkov Európskej únie, alebo o postup zadávania zákazky, koncesie alebo súťaž návrhov, na nezákonnosť ktorého poukázal alebo o vykonanie kontroly ktorého požiadal orgán činný v trestnom konaní, konanie voči takémuto postupu možno začať najneskôr do piatich rokov

1. odo dňa uzavretia zmluvy, koncesnej zmluvy alebo rámcovej dohody, alebo dodatku k zmluve, koncesnej zmluve alebo rámcovej dohode, ak má byť predmetom konania postup predchádzajúci ich uzavretiu,
2. odo dňa zrušenia verejného obstarávania, ak má byť predmetom konania postup predchádzajúci zrušeniu verejného obstarávania,
3. odo dňa ukončenia súťaže návrhov, ak má byť predmetom konania súťaž návrhov.“.
4. V § 187n ods. 1 písmeno b) znie:

„b) postupe zadávania zákazky preukázateľne začatom do 30. marca 2024, pri ktorom sa podľa predpisov účinných do 30. marca 2024 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk.“.

1. Za § 187o sa vkladajú § 187p až § 187r, ktoré vrátane nadpisu znejú:

„§ 187p

Prechodné ustanovenia k úpravám účinným od 15. apríla 2023

* 1. Postup zadávania zákazky a postup zadávania koncesie, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 14. apríla 2023 sa dokončia podľa predpisu účinného do 14. apríla 2023.
	2. Postup zadávania zákazky preukázateľne začatý do14. apríla 2023, pri ktorom sa podľa predpisu účinného do14. apríla 2023 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, sa dokončí podľa predpisu účinného do14. apríla 2023.
	3. Súťaž návrhov, pri ktorej bolo oznámenie o vyhlásení súťaže návrhov odoslané na uverejnenie do 14. apríla 2023, sa dokončí podľa predpisu účinného do 14. apríla 2023.
	4. Ak bolo oznámenie podľa § 59 ods. 1 odoslané na uverejnenie do 14. apríla 2023 na preukazovanie technickej a odbornej spôsobilosti podľa § 34 ods. 1 písmeno a) a b) na účely zaradenia záujemcu do dynamického nákupného systému, sa použijú ustanovenia § 34 ods. 1 písmeno a) a b) účinné od 15. apríla 2023
	5. V konaní o preskúmanie úkonov kontrolovaného po uzavretí zmluvy, začatom do 14. apríla 2023sa § 169 ods. 5 v znení účinnom od 15. apríla 2023nepoužije.
	6. V konaní o preskúmanie úkonov kontrolovaného pred uzavretím zmluvy začatom do 14. apríla 2023sa § 170 ods. 6 v znení účinnom od 15. apríla 2023 a § 174 ods. 1 písm. c) v znení účinnom od 15. apríla 2023 nepoužijú.
	7. V konaní začatom pred 15. aprílom 2023, ktorého predmetom je verejné obstarávanie podľa § 186b sa § 186b nepoužije.
	8. Úrad zastaví konanie o uložení pokuty podľa § 182 ods. 3 písm. c) a d) v znení účinnom do 14. apríla 2023.
	9. Rozhodnutie rady o odvolaní podľa § 187i je preskúmateľné súdom; to neplatí, ak ide o rozhodnutie rady vo veci samej, ktorým rada preskúma rozhodnutie úradu vydané v konaní o preskúmanie úkonov kontrolovaného po uzavretí zmluvy, ktorým sa kontrolovanému neukladá povinnosť. Žaloba musí byť podaná do 30 dní odo dňa doručenia rozhodnutia rady o odvolaní. Ustanovenia § 187i ods. 22 a § 187o ods. 3 tretia veta sa od 15. apríla 2023 nepoužijú.

§ 187q

Prechodné ustanovenia k úpravám účinným od 25. septembra 2023

1. Postup zadávania zákazky a postup zadávania koncesie, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 24. septembra 2023, sa dokončia podľa predpisu účinného do 24. septembra 2023; to neplatí pre zverejnenie informácie o zrušení verejného obstarávania alebo jeho časti.
2. Postup zadávania zákazky preukázateľne začatý do 24. septembra 2023, pri ktorom sa podľa predpisu účinného do 24. septembra 2023 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk, sa dokončí podľa predpisu účinného do 24. septembra 2023; to neplatí pre zverejnenie informácie o zrušení verejného obstarávania alebo jeho časti.
3. Ak verejný obstarávateľ a obstarávateľ neuverejnil do 24. septembra 2023 v profile informáciu podľa § 64 ods. 1 písm. d) v znení účinnom do 24. septembra 2023 je povinný poslať na uverejnenie oznámenie o skončení zmluvy, koncesnej zmluvy alebo rámcovej dohody podľa § 26 ods. 8.
4. Ak verejný obstarávateľ neuverejnil do 24. septembra 2023 v profile informáciu o plnení podlimitnej zákazky podľa § 64 ods. 1 písm. d) v znení účinnom do 24. septembra 2023 je povinný poslať na uverejnenie oznámenie o ukončení zmluvy alebo rámcovej dohody podľa § 116 ods. 4 v znení účinnom od 25. septembra 2023.

§ 187r

Prechodné ustanovenia k úpravám účinným od 1. apríla 2024

Verejný obstarávateľ a obstarávateľ nemusí na účely zabezpečenia elektronickej komunikácie vo verejnom obstarávaní použiť elektronický prostriedok spĺňajúci požiadavku podľa § 20 ods. 22 v

1. postupe zadávania zákazky a postupe zadávania koncesie, pri ktorých bolo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk odoslané na uverejnenie do 31. marca 2024,
2. postupe zadávania zákazky preukázateľne začatom do 31. marca 2024, pri ktorom sa podľa predpisov účinných do 31. marca 2024 nevyžadovalo oznámenie o vyhlásení verejného obstarávania, oznámenie použité ako výzva na súťaž alebo výzva na predkladanie ponúk.“.

**Čl. II**

**Účinnosť**

Tento zákon nadobúda účinnosť 15. apríla 2023 okrem čl. I bodov 3, 5, § 20 ods. 22 v bode 7, bodov 8 až 10, 21, 23, 24, 26, 45, 46 a § 187q v bode 60, ktoré nadobúdajú účinnosť 25. septembra 2023 a § 20 ods. 23 v bode 7, bodu 44 a § 187r v bode 60, ktoré nadobúdajú účinnosť 1. apríla 2024.